Թե ով է փոխարինելու «Նորֆոլկ քոնսալթինգ» ընկերությանը, ՊԵԿ-ից ասացին․ «Միեւնույն ժամանակ իրավահաջորդության կարգով նույն գործառույթներն իրականացնող որեւէ այլ ընկերություն, այդ թվում՝ պետական մասնակցությամբ ընկերություն, չի ստեղծվել եւ չի ստեղծվելու։ Այսուհետ բոլոր տնտեսվարող սուբյեկտները մաքսային մարմիններում իրենք են հանդես գալու որպես ներմուծված ապրանքների հայտարարատու: Միաժամանակ, ՊԵԿ-ը հայտարարում է, որ կոմիտեի կազմում ձեւավորվել է 2 նոր՝ գանձումների եւ ձեւակերպումների ստորաբաժանում, որոնք ստեղծվել են տնտեսվարողներին մաքսային ձեւակերպումների գործընթացում օժանդակելու նպատակով»։ ՊԵԿ-ից նաեւ տեղեկացրել են, որ բոլոր ներմուծված ապրանքների մաքսային գործընթացներն իրականացվելու են բացառապես մաքսային օրենսդրությամբ սահմանված կարգով: Այսինքն՝ արձանագրենք, որ նոր մարմին չստեղծվեց, բայց ՊԵԿ նորանշանակ նախագահ Դավիթ Անանյանն ազատվեց Կարեն Կարապետյան-Վարդան Հարությունյան զույգի թողած ժառանգությունից ինչպես կադրերի մասով, այնպես էլ՝ համակարգի։ Տեսնենք, թե այս «ազատվելն» ինչ ազդեցություն կունենա մաքսազերծման գործընթացի եւ առհասարակ ներկրում-արտահանումների ոլորտի վրա։